Title: Gamle juletradisjoener_blogginnlegg

I dag er det "Helligetrekongersdag". Du kjenner kanskje dagen best som 6. januar eller 13. dag jul. Dagen markeres av kirken, men også for mange som ikke feirer dagen i kirken, er det en dato med tradisjoner. Dette er tradisjonelt dagen da vi skal rydde bort jula.

Jula er en høytid med mange tradisjoner. Før hadde man strenge normer som fortalte når jula begynte, og når jula var over. I dag velger folk selv når de ønsker å pynte til jul, sette opp juletreet, og når de ønsker å rydde vekk julepynten. Allikevel lever noen av disse normene videre. For noen er de veldig viktige. Derfor er det lurt å vite hvilke pyntenormer vi tradisjonelt har fulgt i jula.

I Norge varer jula tradisjonelt fra julaften den 24. desember og til 6. januar. Vi regner at jula begynner på ordentlig kl. 17.00 på julaften. Da ringer kirkeklokkene, og vi sier at jula ringes inn.

Kanskje du synes at det er rart at vi ikke sier at jula begynner tidligere. For mange begynner jo å pynte til jul tidlig i desember. Det stemmer. Mange pynter til jul allerede 1. desember eller første søndag i advent. Tidligere pyntet man med lilla i tiden frem til julaften, men i dag pynter mange med rødt allerede fra begynnelsen av desember. I dag er det veldig vanlig å henge opp julestjerne i vinduet denne dagen, eller sette adventsstake i vinduskarmen.

Tradisjonelt pyntet man juletreet på lille julaften 23. desember, men i dag pynter mange juletreet allerede i begynnelsen av desember. Litt av grunnen er nok at mange har byttet ut ekte juletre med kunstig juletre. Da trenger vi ikke å tenke på hvor lenge juletreet holder seg fint i stua.

De aller fleste som pynter til jul, har julepynt fra lille julaften til 1. nyttårsdag. Normen var tradisjonelt at jula skulle bli til trettende dag jul. Det er 6. januar. Denne dagen kalles "Helligetrekongersdag". Dagen markeres i kirken til minne om Jesu dåp og de tre vise menn som ga ham gaver. For mange mennesker i Norge er dette også dagen da de rydder bort julepynten og setter den bort til neste år. Tidligere var det også mange som lot julepynten stå til 20. dag jul. Dette er 13. januar. Nå ser vi at mange pynter så tidlig at de ønsker å rydde bort julepynten rett etter nyttår. Noen synes at det er deilig å rydde bort jula tidlig i det nye året, mens andre venter så lenge de kan fordi de elsker julepynt.

Det er helt greit å velge å pynte og ta ned julepynten når det passer for deg. Allikevel er det kjekt å vite at når vi snakker om tradisjoner, kan noen ha meninger om hva vi gjør, selv om de egentlig ikke er med å bestemme.

Hvis du pynter til jul, hvor lenge har du julepynten fremme?